কায়েদে আযম ঢাকায় এসে আন্দোলনরত ছাত্রদের সাথে আমরা যারা নাজিমুদ্দীন গ্রুপের বলে পরিচিত ছিলাম তাদের মধ্যে একটা ঐক্য তৈরী করে দেবার চেষ্টা করেছিলেন। সে চেষ্টা ফলপ্রসূ হয়েছে বলে মনে হয় না। কারণ আন্দোলনকারীরা তখন পাকিস্তানের রাষ্ট্রভাষা হিসেবে বাংলার দাবী নিয়ে এতদূর এগিয়ে গিয়েছিল যে তাদের সাথে আমাদের চিন্তার দূরত্ব অনেক বেড়ে গিয়েছিল। কায়েদে আযম বলেছিলেন ‘বিভিন্ন গ্রুপের ঐক্য ছাড়া পাকিস্তান টিকবেনা’। সে কথা অবশ্য পরে নির্মমভাবে সত্য হয়েছিল।